Zavod za zaštitu mentalno invalidnih lica Drin Fojnica

Adisa Omanović, fizioterapeutkinja

Rehabilitacija nakon amputacije: prikaz slučaja

**APSTRAKT**

Amputacija je zahvat koji zahtijeva vrlo dobru pripremu i dugotrajan proces terapije i rehabilitacije koji slijedi izvršenje ovog zahvata. U ovom prikazu konkretnog slučaja, radi se o pacijentici koja je došla u ustanovu JU ZZZ MIL Drin Fojnica jako mlada i sa specifičnom pozadinom. Prikazan je proces kojim je od neadekvatno izvršene amputacije kod osobe koja ima i umjerene mentalne poteškoće došlo do uspješne rehabilitacije i habilitacije, te vrlo uspješnog samostalnog obavljanja svakodnevnih aktivnosti. Pojašnjena je klinička slika, početno stanje te su opisani oblici terapija koji su korišteni u svrhu rehabilitacije pacijentice. Ovakav rad s pacijentima nikada nema konačan zaključak i potrebno je ustrajno raditi na stalnom održavanju i poboljšanju kvalitete života. Konkretni slučajevi često služe kao najbolji primjer za budući rad s korisnicima, ali i obrazovanje radnika koji rade s njima.

Ključne riječi: amputacija, rehabilitacija, fizikalna terapija, proteze